b'\n_START_ARTICLE_\nKlaip\xc4\x97dos Tauralaukio progimnazija\n_START_SECTION_\nIstorija\n_START_PARAGRAPH_\n1933\xc2\xa0m. Tauralaukio vaikus mok\xc4\x97 mokytoja K. Jurevi\xc4\x8di\xc5\xabt\xc4\x97-Klimavi\xc4\x8dien\xc4\x97. Po Antrojo pasaulinio karo Tauralaukyje apsigyveno daug rus\xc5\xb3 tautyb\xc4\x97s \xc5\xbemoni\xc5\xb3, tod\xc4\x97l buvo \xc4\xafkurta mokykla, kurioje d\xc4\x97styta tik rus\xc5\xb3 kalba. 1956\xc2\xa0m. \xc4\xafsteigta klas\xc4\x97 lietuvi\xc5\xb3 kalba. Dirbo mokytoja J. Sirutien\xc4\x97. 1964\xc2\xa0m. atidaryta antra klas\xc4\x97, dirbo mokytoja A. Butkut\xc4\x97. 1964\xc2\xa0m. klas\xc4\x97 d\xc4\x97stoma rus\xc5\xb3 kalba u\xc5\xbedaryta. 1968\xc2\xa0m. pastatyta nauja pradin\xc4\x97 mokykla. Dirbo mokytojos A. Kazlauskien\xc4\x97-Rud\xc5\xbeionien\xc4\x97, St. Steponavi\xc4\x8dien\xc4\x97. 1986\xe2\x80\x931987\xc2\xa0m. mokykla reorganizuota \xc4\xaf keturmet\xc4\x99. Mokini\xc5\xb3 skai\xc4\x8dius i\xc5\xa1augo iki 80, atsirado net dvi pirmosios klas\xc4\x97s, kurioms vadovavo R. Jasien\xc4\x97 ir V. Jurgutyt\xc4\x97._NEWLINE_1994\xe2\x80\x931995\xc2\xa0m. mokykla reorganizuota \xc4\xaf pagrindin\xc4\x99 mokykl\xc4\x85. 1997\xc2\xa0m. prapl\xc4\x97stos Klaip\xc4\x97dos miesto teritorijos ribos. 1998\xc2\xa0m. sausio 22 d. miesto tarybos sprendimu mokykla tapo Klaip\xc4\x97dos miesto Tauralaukio pagrindine mokykla. 1998\xc2\xa0m. i\xc5\xa1leista pirmoji devintok\xc5\xb3 laida. 2002\xc2\xa0m. mokykla reorganizuota, prijungtas Tauralaukio dar\xc5\xbeelis._NEWLINE_2009\xc2\xa0m. mokykloje prad\xc4\x97ti rengti prezidento (mokyklos mokini\xc5\xb3 tarybos pirmininko) rinkimai. Rinkimai rengiami rugs\xc4\x97jo/spalio m\xc4\x97nes\xc4\xaf. Siekti pareig\xc5\xb3 gali tik 5-8 klas\xc4\x97s mokiniai. Balsuoja visi 5-8 klas\xc4\x97s mokiniai.'